בובספוג מכנסמרובע (עונה 2)

העונה השנייה של סדרת הטלוויזיה המצוירת האמריקאית בובספוג מכנסמרובע היא עונת ההמשך של העונה הראשונה, ושודרה בערוץ ניקלודיאון ארצות הברית מ-26 באוקטובר 2000 ועד ל-26 ביולי 2003, והיא מורכבת מ-20 פרקים (39 חלקים). העונה החלה עם החלק הראשון של הפרק ה-21, "הנעליים", והסתיימה בחלק השני של הפרק ה-40, "התולעת הענקית". הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום. העונה הופקה על ידי הילנבורג, יוצר הסדרה.<ref name="Martin"></ref> העונה עלתה לאוויר כחצי שנה לאתר תום העונה הראשונה. המדבבים, גם בגרסה העברית וגם בגרסה האנגלית לא השתנו. בישראל, העונה דובבה לעברית באולפני נ.ל.ס.

במהלך שידור העונה, בובספוג מכנסמרובע הפך לתוכנית הילדים השנייה הפופולרית ביותר של ניקלודיאון, לאחר ראגרטס. כמעט 40 אחוז מהקהל הצופים, המונים 2.2 מיליון היו בגילאי 18 עד 34. התוכנית חתמה על עסקת שיווק עם החברות טארגט וברגר קינג להרחבת המרצ'נדייז של הסדרה, והמוצרים הממותגים זכו לפופולריות רבה, ותואמת לזו של הסדרה. בשנת 2002, התוכנית הייתה מועמדת בטקס פרס אמי לבידור בפריים טיים, עבור הפרס "תוכנית ילדים מצטיינת". טום קני ומרי ג'ו קטלט היו מועמדים באופן אינדיבידואלי בטקס פרסי האנני ה-29 על דיבובם של בובספוג וגברת פאף, בהתאמה. פיטר שטראוס ופול טיביט היו מועמדים גם הם בטקס עבור פרק הספיישל "חג המולד" (?Christmas Who). הפרקים "סודי ביותר" (The Secret Box) ו"התזמורת של סקווידי" (Band Geeks) זכו בפרסי סליל הזהב לשנת 2002 עבור עריכת הסאונד הטובה ביותר לאנימציה בטלוויזיה, ואילו הפרקים "התפסן בשדה המדוזות" (Hunter Jellyfish) ומשחקי הטבחיאדה (The Fry Cook Games) היו מועמדים לפרס עריכת הסאונד הטובה ביותר בטלוויזיה, בקטגוריית המוזיקה.

בהמשך פורסמו מספר קלטות אוסף של DVD שהכילו פרקים מהעונה. הקלטת "בובספוג מכנסמרובע: ה-DVD השלם של העונה השנייה" פורסמה באזור 1 (ארצות הברית, קנדה, קובה, ברמודה, וגינאה הצרפתית) ב-19 באוקטובר 2004, באזור 2 (אירופה, המזרח התיכון, אזור דרום אפריקה, ויפן) ב-23 באוקטובר 2006 ובאזור 4 (אמריקה הלטינית, הקאריביים ואוקיאניה) ב-30 בנובמבר 2006.

== הפקה ==
העונה שודרה בערוץ ניקלודיאון, שבבעלות ויאקום, והופקה על ידי פלנקטון הפקות וניקלודיאון. מנהל ההפקה של העונה היה יוצר הסדרה סטיבן הילנבורג.<ref name="Martin"/> במהלך שידור העונה הקודמת, רכשה ניקלודיאון את העונה השנייה של הסדרה, ב-31 באוגוסט 1999.<ref></ref> העונה הושקה והחלה כשנה לאחר מכן, ב-26 באוקטובר 2000.<ref name=DVD1></ref>

בעונה זו, ההפקה עברה מאנימציית cel, ששומשה בעונה הראשונה, לצביעת פריימים באופן דיגיטלי.<ref name=Tibbitt></ref> בשנת 2009, אמר המפיק פול טיביט, כי "העונה הראשונה של בובספוג נעשתה בדרך המיושנת של סל, וכל חלק היה צריך להיצבע חלקית, להתייבש, ולהיצבע בצבעים אחרים ... ".<ref name=Tibbitt/> פרקי העונה השנייה הונפשו מעבר לים, באולפני Rough Draft, שבדרום קוריאה.<ref name=Childhood /><ref></ref> מבמאי האנימציה שזכו לקרדיט בפרקי בעונה השנייה נמנו שון דמפסי, אדגר לרזבל, לארי לייכלייטר, אנדרו אוברטום, לאונרד רובינסון, פרנק וייס וטום יאסומי. בעונה זו נעשה שימוש בסטוריבורד, על ידי וולט דורן, ק.ה. גרינבלאט, כריס הדריק, צ'אק קליין, קרסון קוגלר, ג'יי לנדר, קיילב מוירר, דן פוונמיר, ויליאם "ביל" רייס, אוקטביו רודריגס, ג'ים שומאן, אהרון שפרינגר, פול טיביט ואריק וייס.

הפרקים נכתבו על ידי צוות כותבים, בו נמנו דורן, דייוויד פיין, גרינבלאט, דאג לורנס, לנדר, מארק או'האר, פוונמיר, ויליאם רייס, שפרינגר, טיביט ומריוות'ר ויליאמס. במהלך העונה, צוות הכותבים לקחו השראה מחוויות הילדות האישיות שלהם על מנת להמציא ולפתח עלילות לפרקים רבים בעונה זו.<ref name=Childhood></ref><ref name=DrymonHA/> למשל, בפרק 38, "פה מלוכלך" (Sailor Mouth), בובספוג לומד מילה גסה ומשתמש בה בלי לדעת את משמעותה. הרעיון לפרק נכתב בהשראת ניסיונו של הבמאי הקריאייטיבי דרק דריימון, "כאשר הסתבכתי בעקבות שימוש ב'מילת ה-F' מול אמי".<ref name=DrymonHA/> דריימון הסביר, "הסצנה שבה פטריק רץ אל מר קראב כדי להלשין, יחד עם בובספוג הרודף אחריו, היא פחות או יותר כפי שזה קרה בחיים האמיתיים".<ref name=DrymonHA/> סוף הפרק, בו מר קראב משתמש בטעות במילים גסות יותר מאשר בובספוג ופטריק, נלקח גם הוא כרעיון, "מהעובדה שלאמי [של דריימון] יש פה מלוכלך משל עצמה".<ref name=DrymonHA></ref> בפרק "סודי ביותר" (The Secret Box), בובספוג רוצה לגלות מה יש בתוך הקופסה הסודית של פטריק. הרעיון הגיע לדריימון מכיוון שגם לו הייתה קופסה סודית בילדותו.<ref name=Childhood/><ref name=WilliamsHA></ref> יוצר הסדרה הילנבורג הסביר, "[הוא] התחיל לספר לנו על זה. רצינו לצחוק עליו ולהשתמש בזה לעלילה".<ref name=Childhood/>

=== ליהוק ===
בעונה זו דיבב טום קני את קולו של בובספוג מכנסמרובע, וכן את חלזון המחמד שלו, גארי. חברו הטוב ביותר של בובספוג, כוכב ים בשם פטריק סטאר, דובב על ידי ביל פייגרברייק,<ref name=Star></ref> את סקווידוויד, תמנון כעסן וחסר מזג ושכנו של בובספוג, דיבב רוג'ר בומפאס.<ref></ref> עם שאר קאסט המדבבים של הדמויות הראשיות בעונה, נמנו קלנסי בראון בדיבוב מר קראב, סרטן רודף בצע והבוס בובספוג במסעדת הסרטן הפריך;<ref></ref> דאג לורנס כפלנקטון, יריבו העסקי של מר קראב;<ref></ref> ג'יל טלי בתפקיד קרן, אשתו הממוחשבת של פלנקטון;<ref></ref> קרולין לורנס בתפקיד סנדי צ'יקס, סנאית שמוצאה מטקסס;<ref></ref> מרי ג'ו קטלט בתפקיד גברת פאף, המורה לשייט של בובספוג;<ref></ref> ולורי אלן בתפקיד פרל קראב, לווייתנית מתבגרת, ובתה של מר קראב.<ref></ref><ref name=Cast></ref>

בעונה השנייה הוצגו לראשונה דמויות שונות שיחזרו לאורך הסדרה. אמו של מר קראב, בטסי קראב, הופיעה לראשונה בפרק "פה מלוכלך" ודובבה על ידי הכותב פול טיביט.<ref name="Wiese"></ref><ref name="Dohrn"></ref><ref name="Overtoom"></ref> עם זאת, השחקנית והמדבבת סירנה אירווין החליפה את טיביט בתפקיד הדיבוב, כאשר הופיעה הדמות שוב בפרק "אויב משפחתי" בעונה הרביעית, בשנת 2005.<ref></ref> בספיישל הכריסטמס, "חג המולד", טום קני, מדבבו של בובספוג דיבב את פאצ'י הפיראט, נשיא מועדון המעריצים הבדיוני של בובספוג מכנסמרובע, ואילו יוצר הסדרה הילנבורג דיבב את קולו של פוטי התוכי.<ref name=S2></ref> לאחר עזיבתו של הילנבורג את התוכנית כשואו ראנר בשנת 2004, קיבל טיביט את התפקיד לדבב את פוטי התוכי.<ref></ref>

בנוסף לחברי הקאסט הקבועים, בפרקים נשמעים קולות של מדבבים אורחים ממגוון מקצועות רבים, בהם שחקנים, ספורטאים, סופרים, מוזיקאים ואמנים. להקת הרוק האמריקאית ווין התארחה בפרק "הנעליים" (Your Shoe's Untied), וביצעה את השיר "לופ דה לופ", שנכתב על ידם במיוחד לכבוד הפרק.<ref name=Ween></ref><ref name=Ween2> </ref> דין ווין, גיטריסט הלהקה, הסביר "הילנבורג התקשר אליי ואמר לי שהוא היה ביולוג ימי שיצר סדרה מצוירת על יצורי ים החיים מתחת למים, ושישמח שניצור שיר עבור הסדרה".<ref name=Ween/> הלהקה כתבה והלחינה את השיר בתוך כשלוש דקות.<ref name=Ween/> השיר "Ocean Man" משנת 1997 של הלהקה שומש גם הוא כארבע שנים לאחר מכן במהלך רצף כתוביות הסיום בסרט הראשון, ונכלל בפסקול.<ref name="mtv"></ref> בפרק "המנהלת החדשה" (Bossy Boots), הלהקה האמריקאית The Capsules ביצעה את השיר "Bossy Boots"<ref name=S2/>,<ref></ref> אשר פורסם מאוחר יותר כחלק מהאלבום "SpongeBob SquarePants: The Yellow Album" בשנת 2005.<ref></ref> בפרק "חבר בועון" (Bubble Buddy), הגולש המקצועי האמריקאי קורקי קרול דיבב את קולו של גרובי גרופר, גולש מפורסם.<ref name=S2/> בפרק משתתף גם בראד אברל בתפקיד דיבוב דמותו של חבר בועון.<ref></ref> בפרק "נשיקות סבתא" (Grandma's Kisses) משתתפת השחקנית האמריקאית מריון רוס, בתפקיד דיבוב סבתו של בובספוג,<ref></ref> וממשיכה לדבב אותה לאורך הסדרה.<ref name=S5></ref> בפרק "מחפשים את בובספוג" (Pre-Hibernation Week), בו סנדי ובובספוג משחקים במשחקי ספורט קיצוניים ומסוכנים, להקת המטאל הכבד אמריקאית פנטרה הופיעה בתפקיד עצמה הופעה מוזיקלית מיוחדת.<ref name=S2/> שחקני הצי של מקייל, ארנסט בורגנין וטים קונוויי חזרו לדבב את דמויות הגיבורים איש הים ונער הפלא, בהתאמה, בפרק "איש הים ונער הפלא 3".<ref></ref><ref></ref> שחקן הקולנוע ג'ון ריס-דייוויס גם התארח באותו פרק ודיבב את אויבם המושבע של הגיבורים, מאן ריי.<ref></ref><ref></ref> השחקן האמריקאי בריאן דויל-מאריי חזר לדבב את ההולנדי המעופף בפרקים "הנעליים" (Your Shoe's Untied) ו-"הפיראטים" (Shanghaied).<ref></ref> דמויות שונות אחרות בעונה זו דובבו על ידי מדבבים ידועים רבים, בהם די בראדלי בייקר, תומאס פ. וילסון וקליי לואיס .

== הצלחה וביקורות ==
מאז שידור הבכורה של בובספוג מכנסמרובע בשנת 1999, הסדרה הפכה לתוכנית הילדים השנייה הפופולרית היותר של ניקלודיאון, לאחר ראגרטס, אם כי כמעט 40 אחוז מקהל התוכנית, המונה 2.2 מיליון צופים, היו בגילאי 18 עד 34.<ref name=Ratings1/> כתוצאה מכך, ניקלודיאון העבירה את התוכנית מיום שבת בבוקר למשבצת זמן יקרה הרבה יותר, בשעה 18:00, מיום שני עד יום חמישי.<ref name=Ratings1> </ref>

כמו העונה הראשונה, גם העונה השנייה זכתה לשבחים וביקורות חיוביות רבות מצד המבקרים והאוהדים. בטקס פרסי האנני ה-29 הסדרה הייתה מועמדת שלוש פעמים,<ref name=29thAnnie></ref> בקטגוריות הדיבוב הטוב ביותר בסדרת טלוויזיה מונפשת לנקבה וזכר עבור מרי ג'ו קטלט על דיבובה של גברת פאף בפרק "שום דבר לא בחינם" (No Free Rides) וטום קני על דיבובו של בובספוג מכנסמרובע בפרק "תולעי" (Wormy).<ref name=29thAnnie/> פיטר שטראוס ופול טיבט היו מועמדים לפרס "הישג אישי יוצא מן הכלל לשיר באנימציה", עבור שירם "חג המולד הראשון" (The Very First Christmas) שהופיע בפרק הספיישל "חג המולד" (?Christmas Who).<ref name=29thAnnie/> בשנת 2002 זכו הפרקים "סודי ביותר" (The Secret Box) ו-"התזמורת של סקווידי" (Band Geeks) בפרסי סליל הזהב לעריכת הסאונד הטובה ביותר לאנימציה בטלוויזיה, ואילו הפרקים "התפסן בשדה המדוזות" (Hunter Jellyfish) ומשחקי הטבחיאדה (The Fry Cook Games) היו מועמדים לפרס עריכת הסאונד הטובה ביותר בטלוויזיה, בקטגוריית המוזיקה.<ref name=GRA2002></ref>

במהלך שידור העונה בטלוויזיה, בשנים 2001–2002, מועצת הטלוויזיה של ההורים (PTC), שמה את בובספוג מכנסמרובע כאחת התוכניות הטובות ביותר בטלוויזיה.<ref></ref> עם זאת, על פי דו"ח שששמו "Wolves in Sheep's Clothing" (בעברית: זאבים בבגדי כבשים)<ref name="Wolves"></ref>, המתעד את הגידול בתכנים שעלולים להיות אלימים, גסים ומיניים בתוכניות הילדים, ה-PTC והמעריצים טענו כי בפרק "פה מלוכלך" (Sailor Mouth), ששודר במקור במהלך העונה השנייה, היה ניסיון מרומז לקדם סדרי שימוש בגסויות בקרב ילדים.<ref name="Wolves" /> בדיווח מאוחר יותר, כמה מחברי ה-PTC ציינו את "פה מלוכלך" כדוגמה לאופן שבו רמות הגסות, המיניות והאלימות עלו בתוכניות הטלוויזיה לילדים.<ref></ref> ניקלודיאון, בתגובה לאירוע, טענו כי "זה עצוב וקצת נואש שהם התאמצו להכניס שפה גסה בפי הדמויות שלנו כדי להוכיח את טענתם".<ref></ref> ריצ'רד הוף מניו יורק דיילי ניוז מתח ביקורת על הדיווח על כך שפרש לא נכון את הפרק.<ref name="Huff"></ref>

== פרקים ==

== מהדורת DVD ==
ערכת ה-DVD של העונה השנייה פורסמה על ידי Paramount Home Entertainment וניקלודיאון בארצות הברית ובקנדה ב-19 באוקטובר 2004, שנה לאחר שהעונה השלימה את שידוריה בטלוויזיה. במהדורת ה-DVD נכללים חומרי בונוס שונים הכוללים פרשנויות שמע, סטוריבורדס ופיצ'רים שונים.<ref name=DVD1/><ref name=DVD2></ref><ref name=DVD3></ref>

בשנת 2005, היה אוסף ה-DVD מועמד בטקס פרסי סטלייט ה-9 עבור ה-DVD הטוב ביותר לנוער, אולם לא זכה.<ref></ref>

{|border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 95%;"
|- style="background:#469E37; color:#FFF;"
|colspan="4" | בובספוג מכנסמרובע: עונה 2
|- valign="top"
|style="text-align:center; width:400px;" colspan="3"| פרטי הערכה<ref name=DVD1/><ref name=DVD2/><ref name=DVD3/>
|style="width:300px; text-align:center;"|קטעי בונוס<ref name=DVD1/><ref name=DVD2/><ref name=DVD3/>
|- valign="top"
|colspan="3" style="text-align:right; width:400px;"|
* 20 פרקים
* ערכת 3 דיסקים
* יחס גובה-רוחב של 1.33:1
* שפות:
** אנגלית (דולבי דיגיטל 2.0)
** צרפתית (דולבי דיגיטל 2.0)
** יפנית (דולבי דיגיטל 2.0)
* כתוביות:
** אנגלית
** צרפתית
|rowspan="4" style="text-align:right; width:300px;"|
* פרשנויות שמע:
** "משהו מסריח"
** "הפרס"
** "מחפשים את בובספוג"
** "רק הטיפשים שורדים"
** "הפיראטים"
** "ההפסד"
** "פה מלוכלך"
* סטוריבורדס של "חג המולד" ו-"איש הים ונער הפלא 3"
* מסביב לעולם עם בובספוג מכנסמרובע
* גרסת דמו של משחק ה-DVD של ניק
* כרטיסים לבובספוג: הסרט
|-
|colspan="3" style="text-align:center;"| תאריכי יציאה
|-
|style="text-align:center;"| אזור 1
|style="text-align:center;"| אזור 2
|style="text-align:center;"| אזור 4
|- style="text-align:center;"
|| 19 באוקטובר 2004<ref></ref>
|| 23 באוקטובר 2006<ref></ref>
|| 30 בנובמבר 2006<ref></ref>
|}

== קישורים חיצוניים ==

* 

== הערות שוליים ==

קטגוריה:עונות בובספוג מכנסמרובע